text:  Ubudne gæster har stjålet designmøbler for en formue
  19 juli 2016 kl. 19.18
  En villa lidt udenfor Gørding har i løbet af tirsdag haft indbrud, og tyvene vidste præcis, hvad de gik efter.
  I løbet af tirsdag har en villa lidt uden for Gørding haft ubudne gæster. Husets ejere forlod deres hjem kl.06.15 i morges, og de var hjemme igen kl.15.45, hvor det stod klart, at deres hjem var renset for blandt andet designmøbler.
  Der er blevet stjålet 14 designmøbler, og det er alt fra Svanen til PH-lamper.
  - Det er voldsomt mange møbler. Nogen har vidst, at de var der, siger Erik Lindholdt, vagthavende ved Syd- og Sønderjyllands politi, til TV SYD.
  Politiet er indtil videre på bar bund i sagen, men de er sikre på, at tyvene har brugt et køretøj.
  - Det vil være interessant, hvis nogen har set noget. Køretøj, personer, eller andet der kan hjælpe med til at opklare sagen, siger Erik Lindholdt.
  Har du oplysninger i sagen, så ring på 114.
  De stjålne designmøbler:
  - 1 cognac farvet Svanen fra Arne Jacobsen- 8 cognac farvede 7'stole fra Arne Jacobsen- 1 Ægget i sort læder fra Arne Jacobsen- 2 Corona stole i sort læder- 2 PH-lamper
  
  